stanford-oval/wikipedia huggingface dataset:
Ulvilan reservikomppania
Vanha armeija

Suomen vanhan sotaväen syntyvaiheet sijoittuvat 1800-luvun alkupuoliskolle. Suomen sodan 1808–1809 seurauksena Suomi oli yhdistetty suuriruhtinaskuntana Venäjän valtakuntaan ja ainoastaan värvätyt joukot saivat marssia Suomen kamaralla. Aikojen kuluessa heräsi ajatus yleisen asevelvollisuuden pohjalta kootun armeijan muodostamisesta. Suomen osalta tämä tapahtui vuonna 1878, jolloin hallitsija vahvisti Suomen valtiopäivillä hyväksytyn asevelvollisuuslain. Sen mukaan oli 21 vuoden ikään tultuaan asevelvollinen. Palvelukseenastumista edelsi juhlallinen kutsunta. Tällöin tulevat sotamiehet joutuivat ensimmäisen kerran elämässään tekemisiin suomalaisten upseerien kanssa. Kutsunta huipentui mieskohtaiseen arvannostoon. Arvan perusteella määrättiin asevelvollisiksi hyväksytyt joko vakinaiseen väkeen tai reserviin. Vakinaiseen väkeen joutui pitäjistä vuosittain vain 1–3 miestä, mutta reservimiehiä saattoi olla jopa kymmenkertaisesti tämä määrä. Palvelusaika vakinaisessa väessä kesti kolme vuotta.
Kasarmitilojen myöhempi käyttö

Sotaväen lakkauttamisen jälkeen asui Ravanin kasarmilla tilapäisesti venäläisiä sotaväenosastoja, joiden tehtävänä oli laatia Suomesta ns. topografikarttoja. Suomen sisällissodan jälkeen toiminta kasarmilla vilkastui toden teolla, kun suojeluskuntalaiset ja lotat saapuivat sinne leiripäiviä viettämään. Leiripäivistä muodostui mittavia maanpuolustuskunnon katselmuksia, joiden jatkuessa osanottajamäärätkin kasvoivat tuhansiin. Vuonna 1925 luovutettiin koko Ravanin kasarmialue Satakunnan suojeluskuntapiiriin käyttöön määrätyin kunnostamisvelvollisuuksin. Alueelle valmistui myöhemmin myös uusi urheilukenttä sekä komea keskusampumarata.
Hävityn jatkosodan jälkeisessä tilanteessa loppui leirillä niin suojelukuntalaisten kuin lottienkin toiminta. Vasta vuonna 1950 elämä kasarmilla elpyi uudelleen, kun alue joutui Satakunnan Maanviljelyseuran hallintaan. Vanhoja kasarmirakennuksia kunnostettiin perustettaviksi suunniteltua Ulvilan kotitalouskoulua varten. Kotitalouskoulun toiminta Ravanissa jäi kuitenkin lyhyeksi. Vuonna 1952 se muuttui maataloushallituksen alaiseksi kodinhoitajakouluksi ja seuraavana vuonna loppuivat koululle myönnetyt valtion määrärahat.
Alkuperäisistä rakennuksista ovat vielä jäljellä myös putka ja ruutihuone. Ulvilan reservikomppanian pian satavuotias leirialue on kokenut vuosien saatossa monta värikästä vaihetta. Sen kasarmirakennuksilla on pysyvä historiallinen arvonsa ja siellä toimiva karjatalouskoulu.
Aiheesta muualla

Luettelo autonomian ajan reservipiireistä sekä kasarmien sijaintipaikkunnista (Arkistolaitos)
Tietoa Suomen vanhasta sotaväestä (Arkistolaitos)
Suomen suuriruhtinaskunnan armeija 1880–1905
Henkivartioväen 3. Tarkk'ampujapataljoona (Helsinki)
Suomen 1. Uudenmaan Tarkk'ampujapataljoona (Helsinki)
1. Artjärven reservikomppania (Artjärvi)
2. Tuusulan reservikomppania (Tuusula)
3. Lohjan reservikomppania (Lohja)
4. Halikon reservikomppania (Halikko)
Suomen 2. Turun Tarkk'ampujapataljoona
5. Maarian reservikomppania (Maaria)
6. Uudenkaupungin reservikomppania (Uusikaupunki)
7. Ulvilan reservikomppania (Ulvila)
8. Ikaalisten reservikomppania (Ikaalinen)
Suomen 3. Vaasan Tarkk'ampujapataljoona
9. Närpiön reservikomppania (Närpiö)
10. Laihian reservikomppania (Laihia)
11. Alavuden reservikomppania (Alavus)
12. Kruunupyyn reservikomppania (Kruunupyy)
Suomen 4. Oulun Tarkk'ampujapataljoona
13. Oulun reservikomppania (Oulainen)
14. Oulun reservikomppania (Oulu)
15. Kemin reservikomppania (Kemi)
16. Kajaanin reservikomppania (Kajaani)
Suomen 5. Kuopion Tarkk'ampujapataljoona
17. Iisalmen reservikomppania (Iisalmi)
18. Suonenjoen reservikomppania (Suonenjoki)
19. Juuan reservikomppania (Juuka)
20. Joensuun reservikomppania (Joensuu)
Suomen 6. Mikkelin Tarkk'ampujapataljoona
21. Savonlinnan reservikomppania (Savonlinna)
22. Mikkelin reservikomppania (Mikkeli)
23. Mäntyharjun reservikomppania (Mäntyharju)
24. Taavetin reservikomppania (Taavetti)
Suomen 7. Hämeenlinnan Tarkk'ampujapataljoona
25. Lammin reservikomppania (Lammi)
26. Urjalan reservikomppania (Urjala)
27. Oriveden reservikomppania (Orivesi)
28. Saarijärven reservikomppania (Saarijärvi)
Suomen 8. Viipurin Tarkk'ampujapataljoona
29. Lappeenrannan reservikomppania (Lappeenranta)
30. Muolaan reservikomppania (Muolaa)
31. Rautjärven reservikomppania (Rautjärvi)
32. Sortavalan reservikomppania (Sortavala)
Suomen Rakuunarykmentti (Lappeenranta, vuodesta 1890)
Suomen Kadettikoulu (Hamina)
Jotkut yksiköistä lakkautettiin jo ennen 1905. Lakkauttamisen syynä oli se, etteivät suomalaiset suostuneet asevelvollisuuden laajentamiseen koko Venäjän keisarikuntaan, vaan olivat valmiita palvelemaan vain Suomen suuriruhtinaskunnan alueella. Suomen suuriruhtinaskunta korvasi asevelvollisuuden puuttumista niin kutsutuilla sotilasmiljoonilla, maksuille suuriruhtinaskunnalta Venäjän keisarikunnan budjettiin.
Angry Birds

| Angry Birds |
| --- | --- |

Kehittäjä:  Rovio Entertainment
Ensijulkaisu:  Angry Birds (2009)
Viimeisin julkaisu:  Angry Birds AR: Isle of Pigs (2019)
Lisää peliartikkeleitaVideopelien teemasivulla
Angry Birds on suomalaisen Rovion luoma videopelisarja. Sen pääosassa ovat eriväriset linnut, jotka yrittävät pelastaa munansa vihreiltä sioilta. Vuonna 2009 julkaistun alkuperäisen pelin suosio on johtanut lukuisten spin-off-pelien, oheistuotteiden ja kokoillan elokuvien tekemiseen.
Pelit > Angry Birds

Sarjan ensimmäinen peli on vuonna 2009 julkaistu Angry Birds. Peli julkaistiin aluksi iPhonelle ja peliä myytiin nopeasti yli 6 miljoonaa kappaletta.
Pelit > Angry Birds Seasons

Lokakuussa 2010 Rovio Mobile julkaisi Angry Birdsistä Halloween-version Apple iOS:ille. Saman vuoden joulukuussa seurasi Angry Birds Seasons, jossa oli aluksi vain kaksi teemaa: ”Trick Or Treat” (aiemman version Halloween-teema) sekä ”Season's Greedings” (joulun teema). Tämä julkaisu tuli myös Android ja Symbian^3 -alustoille. Myöhemmin peliin on julkaistu uusia episodeja eri juhlien teemoilla. Joka vuosi lokakuussa peliin julkaistaan aina uusi Season -kokoelma, joista kuhunkin sisältyy aina yhden vuoden aikana julkaistut episodit. Yleensä kussakin Season-kokoelmassa kaksi ensimmäistä teemaa ovat halloween ja joulu.
Pelit > Angry Birds Rio

Rovio Mobile ja 20th Century Fox kehittivät yhteistyössä Angry Birds Rio -pelin, joka yhdisti Angry Birds -pelin hahmot Rio-animaatioelokuvan maailmaan. Androidille se tuli jakeluun maaliskuussa 2011.
Pelaajan pitää alkukentissä vapauttaa häkeissä olevat linnut ja myöhemmissä osua apinoihin ja sekä elokuvasta tuttuun ilkeään kakaduun nimeltä Nigel. Peliin on kätketty kultaisia hedelmiä. Apuna linnuilla on elokuvasta tutut siniarat Blu ja Jewel. Angry Birds Riossa on kuusi episodia: "Smuggler's Den", "Jungle Escape", "Beach Volley", "Carnival Upheaval", "Airfield Chase" ja "Smuggler's Plane".
Pelit > Angry Birds Magic

Angry Birds Magic on Rovio Mobilen yksinoikeudella Nokialle tekemä ilmainen Angry Birds -versio, jonka pelaaminen perustuu NFC-teknologian hyödyntämiseen. Vain viisi pelin 20:stä kentästä on oletusarvoisesti pelattavissa, ja saadakseen uusia kenttiä pelattavakseen käyttäjän tulee löytää NFC-puhelimen omistavia kavereita tai ympäristöön sijoitettavia NFC-tägejä. Uusia kenttiä saa pelattavakseen, kun koskettaa puhelimellaan toista NFC-puhelinta tai ympäristöstä löytyvää tägiä. Koska peli on erikoisversio juuri Nokian matkapuhelimille, siihen on valittu Suomi-teema.
Pelit > Angry Birds Space

Helmikuussa 2012 Rovio ilmoitti julkaisevansa uuden Angry Birds -pelin nimeltä Angry Birds Space. Se julkaistiin 22. maaliskuuta 2012 iOS:lle, Androidille, Windowsille ja Macille. Peli julkaistiin joulukuussa 2012 myös Windows Phonelle.
Angry Birds Spacen pelaaminen on samanlaista kuin muissakin Angry Birds-peleissä, eli ideana on tuhota erilaisissa rakennelmissa olevat vihreät siat ampumalla ritsalla lintuja niitä kohti. Pelissä on tullut muutoksia aiempiin peleihin, koska peli keskittyy avaruuteen. Kentissä on erilaisia painottomia tiloja ja ilmakehiä, jotka muuttavat pelaamisen erilaiseksi. Lisäksi linnuilla on uudet avaruusteemaiset muodot.
Alkuperäisen Angry Birdsin Kultaisten Munien vastineina ovat Munasteroidit (engl. Eggsteroids), joista kukin avaa yhden klassikkovideopelin teemaisen lisätason.
Pelit > Angry Birds Trilogy

Angry Birds Trilogy julkaistiin 25. syyskuuta 2012 Yhdysvalloissa ja kahta päivää myöhemmin Euroopassa Xbox 360:lle, PlayStation 3:lle ja Nintendo 3DS:lle. Se sisältää sarjan kolme ensimmäistä peliä: Angry Birdsin, Angry Birds Seasonsin ja Angry Birds Rion.
Pelit > Angry Birds Star Wars

8. marraskuuta 2012 julkaistiin Tähtien sota -teemalla varustettu Angry Birds Star Wars. Peli julkaistiin aluksi iOS:lle, Androidille, Windowsille ja Mac OS X:lle, ja myöhemmin Facebookiin. Peli julkaistiin joulukuussa 2012 myös Windows Phonelle.
Pelit > Angry Birds Star Wars II

19. syyskuuta 2013 julkaistiin Angry Birds Star Wars II. Pelissä voi pelata lintujen puolella (Bird Side) ja Possujen puolella (Pork Side). Peli on saatavilla Androidille, iOS:lle, Windows Phone 8:lle ja Kindle Firelle.
Pelit > Angry Birds Go!

Vuoden 2013 E3-messuilla Rovio julkisti uuden Angry Birds -pelin nimeltä Angry Birds Go!. Peli on tyyliltään ajopeli, vaikka sen alun perin olikin tarkoitus olla loputon juoksupeli. Peli julkaistiin 11. joulukuuta 2013, Androidille, iOS:lle, Windows Phonelle ja BlackBerrylle.
Pelit > Angry Birds Epic

Angry Birds Epic on vuoropohjainen taistelupeli. Sitä pelataan yhdellä tai useammalla henkilöllä pahoja possuja vastaan. Linnuilla on erilaisia seikkailupeleistä tuttuja rooleja: punainen lintu on pelissä soturi ja keltainen lintu toimii velhona.
Pelit > Angry Birds 2

Angry Birds 2 on jatko-osa alkuperäiselle Angry Birds -pelille. Pelissä on sama idea kuin muissakin Angry Birdseissä, eli ampua lintuja ritsalla ja tuhota possut.
Pelit > Angry Birds Action!

Angry Birds Action! on Angry Birds -elokuvan virallinen peli. Peli on flipperityylinen peli, jossa pitää kerätä munat, saada tiput takaisin pesään, potkia palloja maaliin tai kukistaa possut. Pelissä oli myös erityisominaisuus, joka toimi aikaisemmin avaamalla sovellus elokuvan lopputekstien aikana ja laittamalla mikrofonin päälle pelissä. Tämän jälkeen sai avattua Piggy Island -episodin, ja se myös näyttää vaihtoehtoisen lopetuksen elokuvalle. Episodi avautui myöhemmin kaikille pelaajille.
Pelit > Angry Birds Dice

Angry Birds Dice on peruutettu Monopolyn tyylinen Angry Birds -peli. Se julkaistiin vuonna 2017 testattavaksi Android-laitteisiin Aasian alueella.
Pelit > Angry Birds Football

Angry Birds Football (entinen nimi Goal!) oli Angry Birds -peli. Se lakkautettiin joulukuussa 2016 kahdeksan kuukautta pelin julkaisun jälkeen.
Pelit > Angry Birds Holiday

Angry Birds Holiday on peruutettu peli, jonka ideana oli kehittää lomakeskuksia sioille estäkseen heitä varastamasta lintuhahmojen munia.
Pelit > Angry Birds Match

Angry Birds Match on vuonna 2017 julkaistu pulmapeli, jossa on Hatchlingit ja Angry Birds Bluesista tutut hahmot.
Pelit > Angry Birds: Ace Fighter

Angry Birds: Ace Fighter oli shoot ’em up -tyylinen peli. Peligrafiikka muistutti Angry Birds Epic:in grafiikkaa. Peli lakkautettiin lokakuussa 2016.
Pelit > Angry Birds POP Bubble Shooter

Angry Birds POP Bubble Shooter on maaliskuussa 2015 julkaistu pulmapeli, jossa on yli 4 000 tasoa.
Pelit > Selainversiot

Angry Birds Chrome
Angry Birds Friends (Facebook)
Angry Birds Google Plus
Angry Birds Volcano
Angry Birds Pistachios
Angry Birds Vuela Tazos
Angry Birds Fuji TV
Angry Birds Cheetos
Angry Birds Lotus F1 Team (Facebook, rajoitetun ajan)
Angry Birds Coca Cola China Beats
Angry Birds Heikki (rajoitetun ajan)
Angry Birds Ultrabook Adventure
Angry Birds Green Day (Facebook, rajoitetun ajan)
Angry Birds POP! (Facebook)
Spin-offit > Bad Piggies

Rovio ilmoitti syyskuun 2012 alussa julkaisevansa 27. syyskuuta Angry Birdsille spin-offin nimeltä Bad Piggies, joka esittää Angry Birdsin tapahtumat sikojen näkökulmasta. Se julkaistiin aluksi iOS:lle, Androidille, Windowsille ja Mac OS X:lle.
Pelistä on tarkoitus tulla myöhemmin versiot myös Windows Phonelle ja Windows 8:lle.
Spin-offit > Angry Birds Stella

Rovio julkaisi 4. syyskuuta 2014 toisen spin-offin nimeltä Angry Birds Stella. Sen nimikkohahmona on vaaleanpunainen Stella-lintu.
Spin-offit > Angry Birds Blast!

Rovio julkaisi 22. joulukuuta 2016 Angry Birds Blast! -nimisen pulmapelin. Se muistuttaa pelityyliltään Candy Crush Sagaa.
Spin-offit > Angry Birds Evolution

Angry Birds pelisarjassa ensimmäinen peli Angry Birds Evolution, jossa ei ole yhtään tuttua päähahmoa. Pelissä on yli 100 erilaista uutta lintua. Possut toimivat yhä päävihollisena. Peli perustuu roolipeliin, joka muistuttaa Angry Birds Action! -peliä.
Hahmot

Punainen lintu (engl. Red) on pelin päälintu ja pelin ensimmäinen lintu. Sillä ei ole erikoisvoimia. Hänen tyttöystävänsä on Ruby, jota ei ole peleissä.
Keltainen lintu (Sakke, engl. Chuck) on nopea lintu. Angry Birds Toons -jaksoissa hän on hieman ylimielinen.
Musta lintu (Pommi, engl. Bomb) on lintu, joka räjähtää pidättäessään henkeä. Hän on rakastunut Matildaan.
Valkoinen lintu (Matilda) on lintu, joka pystyy munimaan räjähtävän munan. Hän on niin sanottu "äitilintu". Hänestä on tehty Angry Birds Toons -jaksoissa hieman tyttömäisempi. Hän rakastaa kukkia.
Siniset linnut (Jimi, Jami ja Joni) ovat pieniä lintuja, jotka pystyvät jakautumaan kolmeksi. He rakastavat kujeilua.
Oranssi lintu (Ilmo, engl. Bubbles) on perso karkeille ja pystyy muuttumaan suuremmaksi pidättäessään hengitystä. Hän on linnuista pienin.
Vihreä lintu (Hemmo, engl. Hal) on bumerangilintu, joka pystyy kääntymään takaisin.
Vaaleanpunainen lintu (Stella) on lintu, joka pystyy nostamaan possut saippuakuplillaan ilmaan. Stellalla on myös oma peli, Angry Birds Stella.
Jäälintu (engl. Ice Bird) on ainoastaan Angry Birds Spacessa esiintyvä lintu, joka pystyy muuttamaan rakennukset jääksi.
Muna on ainoastaan Angry Birds Spacessa esiintyvä lintu, joka pystyy räjähtämään.
Iso lintu (Tero, engl. Terence) on linnuista vahvin. Hän on Redin näköinen mutta isompi. Hänellä on serkku Suomessa, joka on sinisempi kuin Tero.
Harmaa lintu (engl. Silver) on ainoastaan Angry Birds 2:ssa esiintyvä lintu, joka pystyy tekemään ilmassa silmukan ja iskeytymään sitten suoraan alas.
Oheistuotteet

Pelin suosion myötä sen hahmoja on hyödynnetty monissa eri tuotteissa, kuten virvoitusjuomissa, makeisissa ja keittokirjassa. Venäjällä toimiva Promsvjazbank otti MasterCards- ja käteiskorttiensa kuvitukseksi Angry Birds -lintuhahmot kesäkuussa 2012. Korteilla saa lisäksi alennusta Angry Birds -tuotteista. Aluksi aiotaan painaa 50 000 Angry Birds -korttia, mutta määrän odotetaan kaksinkertaistuvan vuoden loppuun mennessä. Angry Birds -oheistuotteet ovat yleensä korkealaatuisia, mutta niiden on myös kritisoitu vievän liikaa huomiota pois itse pelistä ja siten korruptoivan sen brändiä.kenen mukaan?
Särkänniemen huvipuistossa Tampereella on Angry Birds Land -teema-alue, jonka avajaiset pidettiin 8. kesäkuuta 2012. Alueen suunnittelivat yhteistyössä Särkänniemi, Rovio, leikkivälinevalmistaja Lappset ja suunnittelutoimisto BDR Design.
Vuoden 2012 jääkiekon maailmanmestaruuskilpailujen kisamaskotti Hockey Birdin suunnitteli Rovion suunnittelija Toni Kysenius. Hockey Birdin esikuvana toimi entinen suomalainen jääkiekkomaalivahti Pasi Nurminen. Kesäkuussa 2012 Rovio teki yhteistyösopimuksen NFL-seura Philadelphia Eaglesin kanssa. Yhteistyösopimukseen kuuluu uuden maskottilintu-seuralogon suunnittelu syksyksi 2012.
Oheistuotteet > Elokuva ja animaatiosarja

Pelin kehittänyt Rovio suunnitteli Angry Birds -elokuvaa syksystä 2010 asti. Suomen elokuvasäätiö myönsi peliyhtiölle 50 000 € kehittämistukea pitkän animaatioelokuvan tekoa varten. Elokuvan ohjasivat yhdysvaltalaiset Fergal Reilly ja Clay Kaytis, ja se valmistui kesäksi 2016. Angry Birds -elokuva kuvattiin 3D:nä.
Rovio ilmoitti keväällä 2012 Angry Birds Toons  -animaatiosarjan ilmestyvän syksystä 2012, mutta sen julkaisu siirtyikin keväälle 2013. Sarjassa on 52 osaa, joista jokainen jakso kestää parista kolmeen minuuttia.
Oheistuotteet > Lautapelit

Yhdysvaltalainen lelujen valmistaja Mattel on työstänyt Angry Birdsistä lautapeliä. Lautapeli Angry Birds: Knock on Wood julkaistiin keväällä 2011. Mutta se oli vain yksi useasta Angry Birds -lautapelistä. Seuraavina lautapeleinä ovat ilmestyneet lokakuussa 2011 julkaistiin toinen lautapeli Angry Birds: On Thin Ice. ja maaliskuussa 2012 Angry Birds: Spring Is in the Air.
Vuonna 2011 Mattel myös julkaisi Angry Birdsistä korttipelin, joka on Unon tekijöiltä.
Helmikuussa 2012 suomalainen Tactic esitteli Nürnbergin lelumessuilla Angry Birds Outdoor Action -pelin, joka on ulkokäyttöön tarkoitettu heittopeli.
Elokuussa 2012 Mattel julkaisi Angry Birds Splat Strike -pelin, joka on seinään kiinnitettävä ritsapeli.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Angry Birds, pelattava selainversio (Arkistoitu – Internet Archive)
Ylen Elävä arkisto: Vihaiset linnut lensivät maailman huipulle
Vuoden 2012 jääkiekon maailmanmestaruuskilpailujen kisamaskotti Hockey Bird.
Kent Nilsson
Aiheesta muualla

Kent Nilsson Legends of Hockey -sivustolla (englanniksi)
Kent Nilsson The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Anders Hedberg | Viking Awardin voittaja 1981 | Seuraaja: Thomas Gradin |
| 0 | 1 | 2 |
| --- | --- | --- |
| Edeltäjä: Bo Berglund | Guldpucken 1989 | Seuraaja: Rolf Ridderwall |
Deluxe Ski Jump

| Deluxe Ski Jump |
| --- | --- |

Kehittäjä:  Jussi Koskela
Julkaisija:  Mediamond
Julkaistu:  Deluxe Ski Jump (2001) Deluxe Ski Jump 2 (2001) Deluxe Ski Jump 3 (2004) Deluxe Ski Jump 4 (2011)
Lajityyppi:  urheilu
Pelimuoto:  shareware
Alusta:  Windows
Lisää peliartikkeleitaVideopelien teemasivulla
Infobox OK      : 
Deluxe Ski Jump on Jussi Koskelan kehittämä ja suunnittelema mäkihyppypelisarja. Sarjan uusin peli on vuonna 2011 julkaistu Deluxe Ski Jump 4.
Pelaaminen

Hyppyrimäestä ponnistetaan lentoon näpäyttämällä molemmat hiiren näppäimet pohjaan samaan aikaan. Hiirtä liikuttamalla voi muuttaa lentoasentoa. Hyppytaktiikat vaihtelevat mäittäin.
Versiot

Deluxe Ski Jump 3:ssa on yhteensä 40 mäkeä, joista suurin on Slovenian 281-metrinen ja pienin Serbian 69-metrinen. Yhdelläkään mäellä ei ole suoraa esikuvaa, vaan ne kaikki ovat itse suunniteltuja. Hyppääjien määrää ei ole rajoitettu, ja jokaisen pelaajan on mahdollista tallentaa omat ennätyksensä. Pelissä on mahdollista pelata niin maailman- kuin joukkuecupia sekä paikallisesti että maksullisena verkkopelinä.
Deluxe Ski Jump 4:ssa on 24 mäkeä, jotka on mallinnettu oikeiden hyppymäkien mukaisesti. HS94 Zakopane on pienin ja HS215 Planica on suurin.
Vastaanotto

Toimittaja Juho Kuorikoski on kutsunut Deluxe Ski Jumpia ”markkinoiden parhaaksi mäkihyppypelisarjaksi”.
Aiheesta muualla

Virallinen kotisivu
Kuvakaappaus pelistä Deluxe Ski Jump 4.
Intiön vesitorni

Intiön vesitorni vuonna 2008.
Intiön vesitorni on Oulun Intiön kaupunginosaan Intiönmäelle vuonna 1927 valmistunut vesitorni, jonka suunnitteli arkkitehti J. S. Sirén vuonna 1925. Torni oli Oulun kaupungin vesijohtolaitoksen ensimmäinen varsinainen vesitorni. Se rakennettiin täydentämään kaupungin vesijohtoverkostoa ja helpottamaan vesijohtoveden toimituksia rakennuksiin. Tornin korkeus on 39 metriä ja vesitilavuus 600 kuutiometriä. Intiön vesitorni poistui vesihuoltokäytöstä vuonna 1969 Puolivälinkankaan vesitornin valmistuttua.
Arkkitehtuuriltaan klassismia edustava rakennus on yksi Oulun kaupungin kulttuurihistoriallisesti merkittävistä rakennuksista. Torni toimi aiemmin myös näköalatornina. Vesitorni myytiin vuonna 2015 yksityishenkilölle.
Intiön vesitorni oli ensimmäinen Oulun vesijohtoverkoston vesitorni. Sitä ennen oli jo vuonna 1920 valmistunut arkkitehti Birger Federleyn ja insinööri Jalmar Castrénin suunnittelema Åströmin nahkatehtaan vesitorni. Tornin vesitilavuus oli 600 kuutiometriä.
Aiheesta muualla

Kuvia tai muita tiedostoja aiheesta Intiön vesitorni Wikimedia Commonsissa
Intiön vesitornin nykyisen omistajan www-sivut
| n k Perustiedot Wikidatassa: Intiön vesitorni (Q17381114)ohje |
| --- | --- |
esiintymä kohteesta: vesitorni
valtio: Suomi
sijaitsee hallinnollisessa alueyksikössä: Oulu
sijainti: Intiö
katuosoite: Intiönpolku 2
koordinaatit: 65°00′57″N 25°29′46″E﻿ / ﻿65.0158°N 25.4961°E﻿ / 65.0158; 25.4961
Cheyne Fowler

| Henkilötiedot |
| --- | --- | --- | --- |
Syntymäaika: 8. maaliskuuta 1982 (ikä 42)
Syntymäpaikka: Kapkaupunki, Etelä-Afrikka
Pelipaikka: puolustava keskikenttäpelaaja
Pituus: 191 cm
Seura
Seura: Roihuvuoren Ruisku
Pelinumero: 50
Junioriseurat
0000–2000: Hellenic FC
2000–2002: FC Fortune
2002: Haka
Seurat
| Vuodet | Seura | O | (M) |
| 2000–2002 | FC Fortune | 1 | (0) |
| 2003–2008 | Haka | 118 | (6) |
| 2003 | → PS-44 (laina) | 6 | (1) |
| 2009–2011 | HJK | 69 | (6) |
| 2012–2014 | VPS | 57 | (0) |
| 2015–2016 | Haka | 21 | (0) |
| 2016 | → PS-44 (laina) | 4 | (1) |
| 2016–2017 | TPV | 9 | (0) |
| 2018– | Roihuvuoren Ruisku |  |  |
| Yhteensä | Yhteensä | 278 | (14) |
 Seurajoukkueuran tilastot kattavat vain kansalliset sarjat, päivitetty 1. tammikuuta 2018.
Cheyne Fowler (s. 8. maaliskuuta 1982 Kapkaupunki, Etelä-Afrikka) on eteläafrikkalais-suomalainen jalkapalloilija, joka edustaa Roihuvuoren Ruiskua. Hän on pelipaikaltaan puolustava keskikenttäpelaaja. Fowler on syntynyt Etelä-Afrikassa, mutta hänellä on ollut vuodesta 2006 myös Suomen kansalaisuus.
Fowler edusti Veikkausliigassa pelannutta Vaasan Palloseuraa kausina 2012–2014. Sitä ennen hän pelasi Helsingin Jalkapalloklubissa kausina 2009–2011. Vuosina 2003–2008 hän edusti Valkeakosken Hakaa. Fowler voitti Suomen mestaruuden Hakassa 2004 sekä jokaisella kolmella HJK-kaudellaan (2009–2011).
Fowler aloitti varusmiespalveluksen suorittamisen Urheilukoulussa lokakuussa 2010.
Saavutukset

Suomen mestaruus 2004, 2009, 2010, 2011
SM-hopea 2003, 2007
SM-pronssi 2006, 2013
Suomen Cup 2005
Aiheesta muualla

Fowlerin tiedot Veikkausliigan sivuilla